
       P R I M A R U L
   Nr. 132/11013/10.07.2023


R E F E R A T   D E   A P R O B A R E
privind aprobarea Bugetului de credite interne a Municipiului Brad pe anul 2023



Municipiul Brad are în derulare mai multe proiecte finanțate din fonduri externe nerambursabile de la Uniunea Europeană. 
Întrucât Municipiul Brad nu dispune de fonduri suficiente pentru a acoperi cheltuielile neeligibile aferente proiectelor în derulare și ținând seama de  prevederile art. 1 din Ordonanța de Urgență a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului, prin Hotărârea Consiliului Local nr. 93/2023 s-a aprobat contractarea unui împrumut în valoare de 4.000.000 lei, cu perioada de rambursare de 5 ani, pentru a putea acoperi o parte din cheltuielile neeligibile aferente celor 3 proiecte a căror termen de finalizare este în cursul anului 2023, nu mai târziu de 31.12.2023.
Proiectele pentru care s-a solicitat împrumutul sunt următoarele:
· ”Dezvoltarea infrastructurii de învățământ antepreșcolar și preșcolar în municipiul Brad, județul Hunedoara”, cod SMIS 121901;
· ”Eficientizare energetică a imobilului ambulatoriu și dispensar T.B.C. a Spitalului Municipal Brad, județul Hunedoara”, cod SMIS 118451;
· ”Modernizare și extindere sistem de iluminat public în Municipiul Brad”, cod SMIS 127052.
Având în vedere că prin Convenția de împrumut nr. 379892/03.07.2023    încheiată între Municipiul Brad și Ministerul Finanțelor s-a aprobat împrumutul în valoare de 4.000.000 lei, este necesară aprobarea Bugetului creditelor interne al Municipiului Brad pe anul 2023.
Astfel, la venituri, suma de 4.000.000 lei se alocă aliniatului bugetar de la sursa bugetară C 41.02.17, iar la cheltuieli, această sumă se repartizată la următoarele capitole bugetare ale sursei bugetare C, astfel:
                           - 65.07 ”Învățământ” - 2.000.000 lei pentru cheltuieli neeligibile ale proiectului ”Dezvoltarea infrastructurii de învățământ antepreșcolar și preșcolar în municipiul Brad, județul Hunedoara”, cod SMIS 121901;
                           - 66.07 ”Sănătate” - 1.000.000 lei pentru cheltuieli neeligibile ale proiectului ”Eficientizare energetică a imobilului ambulatoriu și dispensar T.B.C. a Spitalului Municipal Brad, județul Hunedoara”, cod SMIS 118451;
                           - 70.07  ”Locuințe, servicii si dezvoltare publică” - 1.000.000 lei pentru cheltuieli neeligibile ale proiectului ”Modernizare și extindere sistem de iluminat public în Municipiul Brad”, cod SMIS 127052.
	Precizez că Programul de investiții  publice al Municipiului Brad pe anul 2023 se va modifica în mod corespunzător la obiectivele de investiții menționate mai sus.



  În contextul celor de mai sus am inițiat prezentul proiect de hotărâre prin care am propus aprobarea Bugetului de credite interne al Municipiului Brad pe anul 2023 și îl supun spre dezbatere și aprobare Consiliului Local al Municipiului Brad în forma prezentată.
	Invoc în susţinerea propunerii mele prevederile Legii nr. 368/2022 a bugetului de stat pe anul 2023, ale Legii nr. 273/2006 privind finanțele publice locale, ale art. 129 alin. 1, alin. 2 lit. b,  alin. 4 lit. a și art. 155 alin. 1 lit. c și alin. 4 lit. b din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

